शिव जैसा होना चाहिए प्रशासक
साहित्यकार हाशमी ने पूर्व कमिश्नर शर्मा दंपती का अभिनंदन करते हुए कहा
सम्मान
रतलाम | प्रशासनिक अधिकारी को शिव की तरह लॉ एंड ऑर्डर मेंटेन करने वाला होना चाहिए। लॉ एंड ऑर्डर के मामले में शिव का कोई शानी नहीं है। उनके शासन में दोस्त ही नहीं एक-दूसरे के दुश्मन भी निर्भय होकर रहते हैं।
यह बात चिंतक और साहित्यकार अजहर हाशमी ने कही वे। अपने निवास पर सेवानिवृत्त संभागायुक्त और रतलाम के पूर्व कलेक्टर राजेंद्र शर्मा और उनकी प|ी प्रीति का अभिनंदन करने के दौरान बोल रहे थे। भगवान पशुपतिनाथ के दर्शन कर मंदसौर से भोपाल लौटते समय शर्मा दंपती कुछ देर रतलाम में रुके थे। इस मौके पर हाशमी ने कहा शिव का वाहन नंदी (बैल) है तो पार्वती का शेर। शेर बैल को खा जाता है। इसी तरह शिव के गले में नाग है जबकि गणेशजी का वाहन चूहा और कार्तिकेय का मोर है। नाग चूहे को खा जाता है और चूहे को मोर। यानी ये जीव एक-दूसरे के दुश्मन होने के बाद भी साथ रहते हैं। यह शिव के शासन में ही संभव है। अच्छा प्रशासक वही है जिसके रहते हुए हर व्यक्ति बिना भय के रह सके। पूर्व कमिश्नर शर्मा का कार्यकाल भी ऐसा ही रहा। इस मौके पर हाशमी ने स्वरचित कविता- ‘शिव के सावन का सोमवार’ भी सुनाई। उन्होंने शर्मा दंपति का शॉल-श्रीफल से सम्मान कर स्मृति चिह्न भेंट किया। इस मौके पर जिला अस्पताल के सेवानिवृत्त लैब टेक्नीशियन ओमप्रकाश नागर, भारत गुप्ता, कमलसिंह यादव सहित अन्य मौजूद थे।
सेवानिवृत्त कमिश्नर व रतलाम के पूर्व कलेक्टर राजेंद्र शर्मा की प|ी प्रीति शर्मा का अभिनंदन करते साहित्यकार हाशमी व अन्य।
hin_Deva awa_Deva mai_Deva hin_Deva hin_Deva hin_Deva